Sirlangan idish. Sirlangan idishlar — bu emal qoplamali metalldan ishlangan idishlar. Emal qoplamasi ekologik xavfsiz rang beruvchi moddalar qoʻshilgan shishakeramika boʻlib, u poʻlat asos ustidan qoplanadi. Soʻng 800-850 °S haroratda maxsus pechlarda toblanadi. Ishlab chiqarishning asosiy bosqichlari. Materiallar uchun barcha texnik talablar, idishning xarakteristikalari, undan foydalanish qoidalari, nazorat qilish usullari va boshqalar GOST 24788-2018 (soʻnggi versiya) standartida ishlab chiqilgan va taqdim etilgan. Xavfsizligi. Emal qoplamasi yemirilish, zangga chidamli. U oziq-ovqat bilan reaksiyaga kirishmaydi. Bu esa taomning xavfsizligini taʼminlaydi. Ana shu jihatlarni hisobga olganda siz sirlangan idishlarda ovqatni nafaqat tayyorlashingiz, balki uni saqlashingiz ham mumkin. Emal odatda 95-150 ° yuqori haroratga, uning keskin oʻzgarishiga chidamlidir. Bunday idishlarning kamchiliklari moʻrtligidir, ammo ehtiyotkorlik bilan foydalansangiz, ular sizga uzoq muddat xizmat qiladi. Rossiya Federatsiyasi hududida ishlab chiqarilgan barcha idishlar GOST standarti talablariga javob berishi kerak.